b"\n_START_ARTICLE_\nVine\xc8\x9bic\xc4\x83 cenu\xc8\x99ie\n_START_SECTION_\nIstoric\n_START_PARAGRAPH_\n\xc3\x8en 1793, buretele a fost men\xc8\x9bionat \xc8\x99i desenat pentru prima dat\xc4\x83 de micologul francez Jean-Jacques Paulet \xc3\xaen volumul 2 al c\xc4\x83r\xc8\x9bii sale Trait\xc3\xa9 des champignons. Dar el l-a v\xc4\x83zut varia\xc8\x9bie a speciei Calocybe gambosa (Agaricus georgii var. palumbina). Astfel, renumitul savant olandez Christian Hendrik Persoon l-a f\xc4\x83cut soi independent (Agaricus griseus) \xc3\xaen lucrarea sa Synopsis methodica fungorum din 1801. _NEWLINE_C\xc3\xa2\xc8\x9biva ani mai t\xc3\xa2rziu, \xc3\xaen 1838, marele om de \xc8\x99tiin\xc8\x9b\xc4\x83 suedez Elias Magnus Fries i-a schimbat numele generic \xc3\xaen Russula, al\xc4\x83tur\xc3\xa2ndu-l genului de acela\xc8\x99i nume, de citit \xc3\xaen lucrarea sa Epicrisis systematis mycologici, seu synopsis hymenomycetum. Acest taxon este valabil p\xc3\xa2n\xc4\x83 \xc3\xaen prezent (2018). _NEWLINE_\xc3\x8en decursul timpului, mai mul\xc8\x9bi micologi au \xc3\xaencercat redenumiri respectiv crearea de varia\xc8\x9bii. Ele sunt cu toate acceptate sinonim, dar sunt nefolosite \xc8\x99i pot fi neglijate, cu excep\xc8\x9bia Russula palumbina, nume determinat de micologul francez \xc3\xaen al\xc4\x83turare de cel al lui Paulet \xc3\xaentr-un articol din jurnalul micologic Quelques especes critiques ou nouvelles de la Flore Mycologique de France, \xc3\xaen jurnalul Compte Rendu de l'Association Fran\xc3\xa7aise pour l'Avancement des Sciences. Acesta a fost \xc8\x99i mai este rar folosit de micologi, \xc3\xaen primul r\xc3\xa2nd de cei francezi.\n_START_SECTION_\nConfuzii\n_START_PARAGRAPH_\nMare pericol \xc3\xaenseamn\xc4\x83 confuzia vine\xc8\x9bicii porcului cu buretele mortal Amanita phalloides \xc3\xaen tinere\xc8\x9be sau cu posibil fatalul Tricholoma equestre sin. Tricholoma flavovirens (lamele galbene), \xc3\xaentre timp recunoscut ca foarte periculos, pentru c\xc4\x83 ar putea s\xc4\x83 provoac\xc4\x83 Sindromul Paxillus asem\xc4\x83n\xc4\x83tor al lui Paxillus involutus.) \xc3\x8en rest, ea poate fi confundat\xc4\x83 cu unele surate ale ei, cum ar fi u\xc8\x99or otr\xc4\x83vitoarea Russula.raoultii (iute \xc8\x99i amar\xc4\x83) sau cu comestibilele Russula amoena, Russula amoenicolor, Russula atropurpurea (comestibil\xc4\x83), Russula heterophylla,Russula integra, Russula ionochlora, Russula nauseosa, Russula nigricans, Russula olivacea, Russula parazurea, Russula puellaris, Russula stenotricha, Russula versicolor (destul de iute, \xc3\xaen primul r\xc3\xa2nd lamelele tinere),  Russula violeipes  sau Russula virescens. Cea mai mare asem\xc4\x83nare o are cu Russula aeruginea.\n_START_SECTION_\nValorificare\n_START_PARAGRAPH_\nVine\xc8\x9bic\xc4\x83 cenu\xc8\x99ie este la fel de savuroas\xc4\x83 ca vine\xc8\x9bica porumbeilor, Astfel ea poate fi preparat\xc4\x83 \xc8\x99i consumat\xc4\x83 \xc3\xaen acela\xc8\x99i mod."